पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. घाटकोपर विधानसभा क्षेत्र के मनसे विधायक राम कदम को मंगलवार को पुलिस ने गिरफ्तार कर लिया। कदम पर एक राशनिंग अधिकारी से मारपीट का आरोप है। कदम को पंतनगर पुलिस ने मंगलवार की सुबह गिरफ्तार किया। पिछले साल कदम ने राशनिंग अधिकारी महेश पाटील के साथ मारपीट की थी। पाटील ने पुलिस में कदम के खिलाफ मारपीट और सरकारी कामकाज में दखल देने की शिकायत दर्ज कराई थी। हालांकि कदम समर्थकों ने आरोप को झूठा करार देते हुए कदम को बेवजह फंसाने का दावा किया था।
सदन में मारपीट मामले में भी थे शामिल : बरसों पहले भाजपा के वरिष्ठ नेता प्रमोद महाजन के करीबी रहे कदम मारपीट के अन्य मामलों में शामिल रहे हैं। बीते बजट सत्र में सहायक पुलिस अधिकारी सुर्यवंशी के साथ मारपीट करनेवाले विधायकों में कदम प्रमुख थे। सुर्यवंशी मामले में बहुजन विकास आघाड़ी के विधायक क्षितिज ठाकूर के साथ कदम को भी पुलिस ने गिरफ्तार किया था। सुर्यवंशी मारपीट मामले में कदम को विधानसभा से एक साल के लिए निलंबित भी किया गया है। इसी तरह एक गैर राज्यीय महिला को पार्टी दफ्तर में बुलाकर पीटने और धमकाने का आरोप भी उन पर लग चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn